Kadonnut Jaakko Kujala oli sunnuntaina lenkkeilemässä äitinsä kanssa, mutta katosi yllättäen.

Sunnuntaina iltapäivällä poliisi sai ilmoituksen kadonneesta 30-vuotiaasta tamperelaisesta Jaakko Kujalasta.

Ylikonstaapeli Timo Männikkö Oulun poliisista kertoo maanantaina Ilta-Sanomille, että Kujala katosi täysin yllättäen ollessaan lenkkeilemässä äitinsä kanssa.

Poliisi ja rajavartiolaitos aloittivat heti suuret etsinnät Limingan keskustan läheisyydestä.

Etsinnässä käytettiin apuna poliisikoiria ja rajavartioston lentokonetta. Sunnuntai-illan etsinnät lopetettiin tuloksettomina.

Etsintöjä on kohdennettu Limingan Temmesjoelle.­

– Hän oli kadonnut lenkin aikana. Harvoin aikuista ihmistä ruvetaan laajamittaisesti etsimään heti katoamista jälkeen, mutta tässä tapaukset tiedot olivat sellaiset, että nyt näin tehtiin.

Männikkö kertoo, että kadonneen etsintöjä jatketaan heti aamupäivällä.

Poliisin lisäksi rajavartiolaitos osallistuu etsintöihin.­

– Koirapartiota hommataan kasaan parasta aikaa, hän sanoo.

Aamupäivän aikana poliisi on kohdistanut etsintöjä Temmesjoen varrelle ja kirkonkylän keskustaan. Mukana on poliisin koirapartio, Rajavartiolaitoksen henkilökuntaa, etsintäkoira ja ilma-alus.

Rajavartiolaitos etsii kadonnutta Limingasta.­

Oletko nähnyt Jaakkoa?

Kadonnut Jaakko Kujala on 172 cm pitkä, erittäin hoikka ja hänellä on pitkä musta tukka.

Kadotessaan hänellä oli yllään harmaa fleece-takki, farkut ja lenkkarit.

Akuutit havainnot Kujalasta pyydetään ilmoittamaan hätäkeskukseen numeroon 112.